cyanic-selkie/wikianc huggingface dataset:
উইলিয়াম কিড
বিচার ও মৃত্যুদন্ড
right|thumb|250px|শিকলে ঝুলন্ত ক্যাপ্টেন কিড
নিউ ইয়র্কে প্রত্যাবর্তনের পূর্বে কিড জানতে পারেন জলদস্যুতার অভিযোগে তাকে খুঁজা হচ্ছে এবং ইংরেজ কিছু ম্যান অফ ওয়ারও তাকে খুঁজছে। এটা জানতে পেরে কিড তার সাথে থাকা স্বর্ণ-মুদ্রা ভেসেলটি ক্যরিবীয় সাগরের গুপ্ত স্থানে লুকিয়ে রেখে তিনি পুনরায় নিউ ইয়র্কের দিকে যাত্রা করেন। তিনি তার কিছু ধন-সম্পদ গার্ডিনারস দ্বীপে জমা রাখেন এই আশায় যে এই সম্পদ আলোচনা চালানোর হাতিয়ার হিসেবে ব্যবহৃত হবে।
ম্যাসাচুসেট্স বোস্টনে এক বিনিয়োগকারী ছিলেন। তিনি কিডের বিরুদ্ধে অভিযোগ সম্পর্কে সচেতন ছিলেন এবং জলদস্যুতার অভিযোগে তার নিজের বিচার হওয়ারও সম্ভবনা ছিল। তিনি দেখলেন, তিনি কিডকে ইংল্যান্ড-এর হাতে তুলে দিতে পারলে নিজেকে রক্ষা করতে পারবেন। তিনি মিথ্যা ক্ষমা প্রদর্শনের কথা বলে কিডকে প্রলুব্ধ করে বোস্টন নিয়ে আসেন, তারপর ৬ জুলাই, ১৬৯৯ সালে তাকে গ্রেফতারের আদেশ দেন। তাকে স্টোন প্রিজনে স্থানান্তর করা হয় ও তিনি অধিকাংশ সময় নির্জন কারাবাসেই কাটিয়েছেন। তার স্ত্রী সারাও জেলে ছিলেন। জেলখানায় তার অবস্থা ছিল অত্যন্ত করুন এবং সাময়িকভাবে তিনি পাগল হয়েও গিয়েছিলেন।
এরপর এক বছরেরও কিছু বেশি সময় পরে তাকে ইংল্যান্ড পাঠানো হয় পার্লামেন্ট দ্বারা প্রশ্ন জিজ্ঞাসা করার জন্য। নতুন রক্ষণশীল মন্ত্রণালয় কিডকে যারা নিয়োগ দিয়েছিল তাদের বিরুদ্ধে তথ্য সংগ্রহের প্রত্যাশা নিয়ে জিজ্ঞাসাবাদ করেছিলেন কিন্তু তিনি কোন প্রকার নাম দিতে অস্বীকৃতি জানান। রাজনৈতিকভাবে কিডকে ব্যবহার করতে না পেরে রক্ষণশীল নেতারা তাকে দূর সাগরে জলদস্যুতা ও উইলিয়াম মুরকে হত্যার দায়ে লন্ডনের নৌবিভাগ হাইকোর্টে অভিযোগ দায়ের করে বিচারের মুখমুখী দাঁড় করান। কিড যখন বিচারের জন্য অপেক্ষায়মাণ ছিলেন তখন তাকে কুখ্যাত নিউগেট কারাগারে রাখা হয়েছিল। কারাগার থেকে কিড রাজা উইলিয়ামের কাছে তাকে ক্ষমা প্রদর্শনের অণুরোধ করে কয়েকটি পত্র লিখেছিলেন।
কিডের পক্ষে আইনি লড়াই করার জন্য দুজন আইনজীবী ছিলেন। তিনি এটি জেনে দুঃখ পান যে তার বিরুদ্ধে হত্যার অভিযোগ আনা হয়েছে। বিচারে তার বিরুদ্ধে আনীত সকল অভিযোগেই (হত্যা ও জলদস্যুতার অভিযোগ ৫টি) তিনি দোষী প্রমাণিত হন। ২৩ মে, ১৭০১ সালে লন্ডনের ওয়াপিং-এর এক্সিকিউসন ডেকে তাকে ফাঁসিতে ঝুলিয়ে মৃত্যুদন্ড কার্যকর করা হয়। ফাঁসি দেওয়ার সময় প্রথমে জল্লাদের দড়ি ছিড়ে গিয়েছিল এবং দ্বিতীয় বারের চেষ্টায় তাকে ফাঁসি দেওয়া হয়। তার মৃতদেহ টেম্‌স নদীর উপর টিলবারি পয়েন্টে পরবর্তী তিন বছরের জন্য ফাঁসিকাঠে ঝুলিয়ে রাখা হয় এই বার্তা দিতে যে, কারো বিরোদ্ধে জলদস্যুতার অভিযোগ প্রমাণিত হলে এই পরিণতিই বরণ করতে হবে।
মাসুমা সুলতান বেগম (সম্রাট বাবরের মেয়ে)
মাসুমা সুলতান বেগম (জন্মগ্রহণ ঃ আনুমানিক ১৫০৮) ছিলেন মোগল রাজকন্যা এবং প্রথম মোগল সম্রাট বাবুরের কন্যা। হুমায়ূননামা অনুসারে, তার বোন গুলবদন বেগম তাকে "এল্ডার সিস্টার মুন" নামে উল্লেখ করে।
বিবাহ
১৫১৭ সালে মাসুমা সুলতান বেগমের বয়স যখন মাত্র নয় বছর, তখন সম্রাট বাবর একুশ বছর বয়সী মুহাম্মদ জামান মির্জার সাথে তার বিয়ে দিয়েছিলেন। তিনি বাদি আল-জামান মির্জা পুত্র এবং সুলতান হোসেন মির্জা বেকারের পৌত্র ছিলেন। তার মা ছিলেন তাহামতান বেগের মেয়ে এবং আসাদ বেগের ভাগ্নী। তার সঙ্গে মাসুমা সুলতান বেগমের বিয়ের পর সম্রাট বাবর তাকে বাল্খ এ পাঠান।
চাউস যুদ্ধে মুহম্মদ জামান মির্জা মারা গেলে ত্রিশ বছর বয়সে মাসুমা সুলতান বেগম বিধবা হয়ে যান।
কার্ট এঙ্গেল
কার্ট স্টিভেন এঙ্গেল (জন্ম ডিসেম্বর ৯, ১৯৬৮) সাবেক আমেরিকার পেশাদার কুস্তিগীর, অভিনেতা সাবেক অ্যামেচার কুস্তিগীর। বর্তমানে সে ডাব্লিউডাব্লিউইর সাথে চুক্তিবদ্ধ রয়েছে যেখানে সে র ব্র্যান্ডের অনস্ক্রিন জেনারেল ম্যানেজারের দায়িত্ব পালন করছে। তিনি ফ্রিস্টাইল রেসলিং এ ১৯৯৫ ওয়ার্ল্ড রেসলিং চ্যাম্পিয়নশীপ এ গোল্ড মেডেল জয় করেন। এরপর ফ্রিস্টাইল রেসলিং এ ১৯৯৬ গ্রীষ্মকালীন অলিম্পিক এ গোল্ড মেডেল অর্জন করেন। সে ওই চার জনের মধ্যে একজন যারা অ্যামেচার রেসলিং এ গ্র্যান্ডস্ল্যাম জিতেছে (জুনিয়র ন্যাশনালস, এনসিএএ, ওয়ার্ল্ড রেসলিং চ্যাম্পিয়নশীপ এবং অলিম্পিক)। ২০১৬ সালে তাকে আন্তর্জাতিক ক্রীড়ার হল অফ ফেমে অন্তর্ভুক্ত করা হয় তার অ্যামেচার রেসলিং অর্জনের জন্য।
কার্ট আগস্ট ১৯৯৮ সালে পেশাদারি কুস্তিতে নাম লেখান। তিনি ডাব্লিউডাব্লিউএফ/ই তে ২১ বার চ্যাম্পিয়ন খেতাব জিতেছেন।
প্রাথমিক জীবন
এঙ্গেল পিটসবার্গ শহরের পেন্সিলভেনিয়ায় জ্যাকি এবং ডেবিড এঙ্গেল এর ঘরে জন্মগ্রহণ করেন। তিনি ১৯৯৩ সালে ক্ল্যারিয়ন বিশ্ববিদ্যালয় থেকে স্নাতক সম্পূর্ণ করেন। এঙ্গেল এর চার বড় ভাই এবং এক বোন রয়েছে। তার বাবা একজন ক্রেন অপারেটর ছিলেন। এঙ্গেল এর যখন ১৬ বছর বয়স,তখন তিনি এক কন্সট্রাকশন দূর্ঘটনায় মারা যান। এঙ্গেল তার জীবনী বই তার পিতাকে উৎসর্গ করেছেন। এঙ্গেল এর মা লম্বা সময় ক্যান্সার এর সাথে যুদ্ধ করে ২০১৫ সালে মারা যান।
বিঘ্নহর্তা শ্রী গণেশ
বিঘ্নহর্তা গণেশ বা বিঘ্নহর্তা শ্রী গণেশ হলো হিন্দি ভাষার একটি পৌরানিক টেলিভিশন ধারাবাহিক, যেটি হিন্দু দেবতা গণেশের চারপাশে আবর্তিত। হিন্দু ধর্মগ্রন্থের উপর ভিত্তি করে তৈরি করা। ২২ আগস্ট ২০১৭ তারিখে সনি টিভিতে সম্প্রচার হওয়া শুরু হয় এবং ১২ নভেম্বর ২০২১-এ শেষ হয়। হিন্দি ছাড়াও ধারাবাহিকটি ৬টি ভাষায় ডাবিং করিয়ে সম্প্রচার হত। তামিল, তেলুগু, মালয়ালম, কন্নড় এবং খমের ভাষায়। বর্তমানে ওড়িয়া এবং বাংলা ডাব সংস্করণটি সম্প্রচার হচ্ছে। সনি আট চ্যানেলে ধারাবাহিকটির বাংলা ডাব সংস্করণটি সম্প্রচার হচ্ছে এবং মঞ্জরি টিভিতে ওড়িয়া ডাব সংস্করণটি সম্প্রচার হচ্ছে। এটি ভারতের দীর্ঘতম হিন্দু পৌরাণিক টেলিভিশন ধারাবাহিকগুলির মধ্যে একটি।
আর. মুথামিলসেলভান
'''আর. মুথামিলসেলভান''' হলেন একজন ভারতীয় রাজনীতিবি যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। তিনি তামিলনাড়ু বিধানসভার একজন সদস্য
রাজনৈতিক জীবন
২০১৯ সালের ১৪ জুন ভিক্রাভান্দি বিধানসভা কেন্দ্রের বিধায়ক কে. রাথামানি প্রয়াত হন। এর দরুন ভিক্রাভান্দি বিধানসভা কেন্দ্রে উপনির্বাচন প্রয়োজন হয়। উপনির্বাচনে আর. মুথামিলসেলভান ভিক্রাভান্দি বিধানসভা কেন্দ্রের বিধায়ক হিসেবে নির্বাচিত হন।
তারাব
তারাব মধ্য বাংলাদেশের নারায়গঞ্জ জেলার একটি শহর। এটি ঢাকা থেকে ১৪ কিলোমিটার পূর্বে নারায়ণগঞ্জ জেলার রুপগঞ্জ উপজেলায় শীতলক্ষ্যা নদীর তীরে অবস্থিত। এর মোট আয়তন ১৯.৩৯ বর্গ কিলোমিটার এবং মোট জনসংখ্যা ১৫০,৭০৯ জন, যা একে বাংলাদেশের ২৮তম বৃহৎ শহরে পরিণত করেছে (জনসংখ্যার ভিত্তিতে)। এ শহরের পশ্চিম প্রান্তে শীতলক্ষ্যা নদীর উপর সুলতানা কামাল সেতু অবস্থিত। আঞ্চলিক মহাসড়ক আর২০১ তারাবো শহরের মধ্য দিয়ে গেছে, যা এন২কে ঢাকা সাথে সংযুক্ত করে ঢাকা-চট্টগ্রামের দুরত্ব অনেকাংশে কমিয়েছে।
ইতিহাস
তারাব পৌরসভা ২০০২ সালে গ শ্রেণীর পৌরসভা হিসেবে প্রতিষ্ঠিত হয়। ২০১৩ সালে এটি ক শ্রেণীর পৌরসভায় উন্নীত হয়।
জনসংখ্যা
২০১১ সালের আদমশুমারী অনুযায়ী তারাবো শহরের মোট জনসংখ্যা ১৫০,৭০৯ জন। যার মধ্যে ৮১০৮৮ জন পুরুষ এবং ৬৯৬২১ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৭৭৭৩ জন মানুষ বসবাস করে। নারী পুরুষের লিঙ্গ অনুপাত ১০০ঃ১১৬ এবং শিক্ষার হার ৫৮.৭%(৭ বছরের উর্দ্ধে)। শহরের মোট খানা রয়েছে ৩৮৬১২টি।
মহিউদ্দীন আহমেদ
মহিউদ্দিন আহমেদ ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান ‘বাংলাদেশ সরকারি কর্ম কমিশন (দ্বিতীয়)’-এর জন্য নিয়োগপ্রাপ্ত প্রথম চেয়ারম্যান।
কর্ম জীবন
মহিউদ্দীন আহমেদ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারী কর্ম কমিশন (দ্বিতীয়)’-এর প্রথম চেয়ারম্যান। তিনি ১৯৭২ সালের ২৫ মে চেয়ারম্যান হিসাবে দায়িত্ব লাভ করেন এবং ১৯৭৭ সালের ১৪ ডিসেম্বর পর্যন্ত এই পদে অধিষ্টিত থাকেন।
জুলিয়ান (রোমান সম্রাট)
সম্রাট জুলিয়ান (ল্যাটিন: Julianus Imperator; গ্রীক: Αυτοκράτορας Ἰουλιανός; ৩৩১ – ২৬ জুন ৩৬৩) ছিলেন ৩৬১ খ্রিষ্টাব্দ থেকে ৩৬৩ খ্রিষ্টাব্দ পর্যন্ত একজন রোমান সম্রাট। এ ছাড়াও তিনি ছিলেন একজন উল্লেখযোগ্য দার্শনিক ও গ্রীক ভাষায় লেখক। তার খ্রিষ্ট ধর্ম প্রত্যাখান ও নয়াপ্লাতোবাদী গ্রেকো-রোমান পৌত্তলিক ধর্ম পুনরানয়ন করার চেষ্টার ফলে খ্রিষ্টান ধর্মাবলম্বীদের মাঝে তাকে Julian the Apostate (ধর্মত্যাগী জুলিয়ান) বলে আখ্যাত করা হয়।
কনস্ট্যান্টিনিয়ান রাজবংশের সদস্য, জুলিয়ানের পিতা ছিলেন সম্রাট মহান কন্সট্যান্টাইনের সৎভাই। তার পিতা-মাতা দুইজনই ছিলেন খ্রিষ্টান। জুলিয়ান খুব অল্প বয়সে এতিম হয়ে যায়: জুলিয়ানের মাতা তার জন্মের এক বছর পরেই মৃত্যুবরণ করেন এবং জুলিয়ানের বয়স যখন ৫ বা ৬ বছর তখন তার পিতাকে তার চাচাতো ভাই সম্রাট দ্বিতীয় কন্সট্যান্টিয়াসের নির্দেশে হত্যা করা হয়। জুলিয়ান পরবর্তীতে গথিক ক্রীতদাস মার্ডোনিয়াস দ্বারা লালিত পালিত হন। মার্ডোনিয়াস জুলিয়ানকে সাহিত্যিক শিক্ষা দিয়েছিলেন এবং তার উপর গভীর প্রভাব ফেলেছিলেন। জুলিয়ান ৩৫৫ সালে সম্রাট দ্বিতীয় কন্সট্যান্টিয়াসের আদেশক্রমে রোমান সাম্রাজ্যের পশ্চিম প্রদেশগুলির ‘সিজার’ খেতাব গ্রহণ করেন এবং এই ভূমিকায় তিনি আলামানি ও ফ্রাঙ্কদের বিরুদ্ধে সফলভাবে সামরিক অভিযান পরিচালনা করেন। এসব অভিযানগুলোর মধ্যে সবচেয়ে উল্লেখযোগ্য হচ্ছে ৩৫৭ সালে আর্জেন্টোরেটাম (স্ট্র্যাসবুর্গ)-এর যুদ্ধে আলামানিদের বিরুদ্ধে জুলিয়ানের বিজয়। এই যুদ্ধে তিনি তার ১৩,০০০ সৈন্যদের তার চেয়ে তিন গুণ অধিক জার্মানিক সৈন্যর বিরুদ্ধে নেতৃত্ব দিয়েছিলেন। ৩৬০ সালে জুলিয়ানকে তার সৈন্যরা লুটিশিয়া (প্যারিস) শহরে ‘অগাস্টাস’ উপাধি দান করে সম্রাট ঘোষণা করে এবং এর ফলে সম্রাট দ্বিতীয় কন্সট্যান্টিয়াসের সাথে তার গৃহযুদ্ধ শুরু হয়। তবে যুদ্ধে দু'জন একে অপরের মুখোমুখি হওয়ার আগেই কন্সট্যান্টিয়াস মৃত্যুবরণ করেন এবং জুলিয়ানকে তাঁর উত্তরসূরি হিসাবে নামকরণ করে যান।
জুলিয়ান ছিলেন একজন বহুগুণে গুণান্বিত ব্যক্তি: তিনি ছিলেন “সামরিক কমান্ডার, থিওসোফিস্ট, সমাজ সংস্কারক এবং একজন শিক্ষিত ব্যক্তি” । তিনি ছিলেন রোমান সাম্রাজ্যের সর্বশেষ অ-খ্রিষ্টান শাসক, এবং তিনি বিশ্বাস করতেন যে সাম্রাজ্যের বিলুপ্ত হওয়া থেকে রক্ষা করার জন্য প্রাচীন রোমান মূল্যবোধ ও ঐতিহ্যগুলোকে পুনরুদ্ধার করা প্রয়োজন। জুলিয়ান রাষ্ট্রের শীর্ষ-শক্তিশালী আমলাতন্ত্রকে নির্মূল করেন, এবং খ্রিষ্টধর্মের বিনিময়ে ঐতিহ্যবাহী রোমান ধর্মীয় অনুশীলনকে পুনরুজ্জীবিত করার চেষ্টা করেন। জেরুজালেমে তৃতীয় মন্দির নির্মাণে তার প্রচেষ্টা সম্ভবত ইহুদিদের খুশি করার চেয়ে খ্রিষ্টানদের ক্ষতি করার উদ্দেশ্যেই করা হয়েছিল। জুলিয়ান খ্রিষ্টানদের উপর শাস্ত্রীয় পাঠগুলি শেখানো এবং শেখার থেকে নিষেধাজ্ঞা জারি করেছিলেন।
শাহরাস্তি বহুমুখী উচ্চ বিদ্যালয়
প্রতিষ্ঠান সম্পর্কে
বোগদাদী পীর হযরত শাহরাস্তি নামে দ্বীনি শিক্ষা বিস্তারের লক্ষ্যে এলাকায় শিক্ষানুরাগী ব্যক্তিবর্গ ১৯১৪ইং সনে শাহরাস্তি জুনিয়র মাদ্রাসা নামে একটি প্রতিষ্ঠান স্থাপন করেন। পরবর্তীতে ১৯২৭ইং সনে প্রতিষ্ঠানটি হাই মাদ্রাসা হিসেবে স্বীকৃতি লাভ করে। ১৯৬২ইং সনে সরকারি কে অধ্যাদেশ বলে প্রতিষ্ঠানটি উচ্চ বিদ্যালয় হিসেবে স্বীকৃতি লাভ করে বর্তমান পর্যন্ত চলে আসিতেছে। এ প্রতিষ্ঠান হতে অধ্যয়ন শেষে এ যাবৎকাল পর্যন্ত অনেকে উচ্চ শিক্ষা লাভ করে দেশ সেবায় নিয়োজিত ছিলেন ও আছেন। তন্মধ্যে উল্লেখ্য যে মরহুম ডঃ আব্দুছ ছাত্তার।
বিদ্যালয়টি অত্র এলাকায় শিক্ষা বিস্তারে নিরলসভাবে কার্যক্রম চালিয়ে যাচ্ছে। এলাকার ছাত্র-ছাত্রীদের সুবিধার কথা বিবেচনা করে ১৯৮০ সনে এস.এস.সি. পরীক্ষা কেন্দ্র, জুনিয়র বৃত্তি পরীক্ষা কেন্দ্র, প্রাথমিক বৃত্তি পরীক্ষা কেন্দ্র সহ সকল পরীক্ষা কেন্দ্র চালু করা হয়। বর্তমানে জেএসসি পরীক্ষা কেন্দ্রও চালু রহিয়াছে। গরীব মেধাবী ছাত্র-ছাত্রীদের সরকারিভাবে উপবৃত্তি প্রদান, বৎসরের শুরুতেই শিক্ষার্থীদের হতে সরকারীভাবে বিনামূল্যে বই প্রদানের ব্যবস্থা অব্যাহত রহিয়াছে। বিশ্বের সাথে তাল মিলিয়ে বিজ্ঞান ও প্রযুক্তিতে বিশেষ শিক্ষার ব্যবস্থা রহিয়াছে। বর্তমান সরকারের ডিজিটাল বাংলাদেশ গড়ার লক্ষ্য উদ্দেশ্যকে সামনে রেখে শিক্ষা কার্যক্রম সর্বাত্বকভাবে চালানো হইতেছে।
বিদ্যালয়ের ছাত্র-ছাত্রীদের কো-কারিকুলাম শিক্ষা হিসেবে জাতীয় পর্যায়ে খেলাধুলা অংশগ্রহণের কতিত্ত্ব রয়েছে। বিভিন্ন পর্যায়ে জেলা পর্যায়ে অংশগ্রহণ অব্যাহত রহিয়াছে।
বিদ্যালয় প্রতিষ্ঠার ইতিহাস
সারা বিশ্বে যখন বিশ্বযুদ্ধের অগ্নিশিখা প্রজ্জ্বলিত ঠিক সেই সময়েই অত্র এলাকার কতিপয় সুধীজন আজকের শাহ্রাস্তি স্বাস্থ্য কমপ্লেক্স যেখানে অবস্থিত, তথায় শাহরাস্তি জুনিয়র মাদ্রাসা (নিউ স্কীম) নামে অত্র প্রতিষ্ঠানটি প্রতিষ্ঠা করেন। প্রতিষ্ঠানটি ১৯১৯ সাল পর্যন্ত সেখানে চালু অবস্থায় প্রতিষ্ঠানটির বিরুদ্ধে একটি মামলা হয়। মামলার রায়ে প্রতিষ্ঠানটি অন্যত্র স্থানান্তরের আদেশ হয়। সে মতে ১৯১৯ সালেই বর্তমান অবস্থানে প্রতিষ্ঠানটি স্থানান্তর করা হয়। পরবর্তীতে প্রতিষ্ঠানটি জুনিয়র মাদ্রাসা হিসেবে ১৯২৬ সাল পর্যন্ত চলার পর ০১/০১/১৯২৭ সাল হতে প্রতিষ্ঠানটি হাই মাদ্রাসা হিসাবে প্রথম সরকারীভাবে স্বীকৃতি লাভ করে। পরবর্তীতে সরকার এক অধ্যাদেশ বলে সকল হাই মাদ্রাসাকে ১৯৬২ সাল থেকে হাই স্কুলে রূপান্তরিত করে। ১৯৬২ সন থেকে বিদ্যালয়ে দুইটি বিভাগে লেখাপড়া হয়ে আসছিল। ১৯৬৫ সালে বিজ্ঞান বিভাগ খোলা হয়। ১৯৭৪ সালে কৃষি বিভাগ খোলা হয়। ১৯৮০ সাল থেকে প্রাথমিক বৃত্তি পরীক্ষা কেন্দ্র ও মাধ্যমিক পরীক্ষা কেন্দ্র স্থাপিত হয়। ১৯৯৮ সাল থেকে জুনিয়র বৃত্তি পরীক্ষা কেন্দ্র স্থাপিত হয়। ১৯৯৫ সাল থেকে বাংলাদেশ উন্মুক্ত বিশ্ববিদ্যালয়ের অধীন এস.এস.সি প্রোগ্রামের টিউটরিয়ার কেন্দ্র সহ পরীক্ষা কেন্দ্র চালু করা হয়। ২০০৫ সালে এস.এস.সি ভোকেশনাল এর দুটি ট্রেড চালু করা হয়। শিক্ষক নিয়োগ  জটিলতার কারণে ভোকেশনাল ট্রেড দুটির কার্যক্রম স্থগিত রাখা হয়।
প্রতিষ্ঠার পর হইতে অত্র প্রতিষ্ঠানটি সুনামের সাথে শিক্ষা বিস্তার সুচারুরুপে দায়িত্ব পালন করিয়া আসিতেছে। বর্তমানে এটি একটি সরকারি স্কুল। যাহা এই উপজেলায় একমাত্র সরকারি হাই স্কুল।
ব্যাংকিংয়ের ইতিহাস
<templatestyles src="Module:Sidebar/styles.css"> ব্যাংকিংয়ের ইতিহাস প্রথম প্রোটোটাইপ ব্যাংকগুলির সাথে শুরু হয়েছিল, অর্থাৎ বিশ্বের বণিকদের হাত ধরে, যারা কৃষক এবং ব্যবসায়ীদের শস্য ঋণ দিত এবং এক শহর থেকে অন্য শহরে পণ্য পরিবহন করতো। এই ব্যবস্থা প্রায় ২০০০ খ্রিস্টপূর্বাব্দে অ্যাসিরীয়া, ভারত এবং সুমেরিয়ায় বিদ্যমান ছিল। পরবর্তীতে, প্রাচীন গ্রীসে এবং রোমান সাম্রাজ্যের সময় মন্দির ভিত্তিক ঋণদাতারা আমানত গ্রহণ এবং অর্থের বিনিময় করার সময় ঋণ প্রদান করতো। প্রাচীন চীন ও ভারতে বিভিন্ন প্রত্নতত্ত্ব থেকেও অর্থ ধার দেওয়ার প্রমাণ পাওয়া যায়।
অনেক পণ্ডিত মনে করেন আধুনিক ব্যাংকিং ব্যবস্থার সূত্রপাত হয় মধ্যযুগীয় এবং রেনেসাঁ ইতালিতে, বিশেষকরে ফ্লোরেন্স, ভেনিস এবং জেনোভার সমৃদ্ধ শহরগুলিতে৷ ১৪ শতকের দিকে ফ্লোরেন্সে বার্দি এবং পেরুজ্জি পরিবারগুলি ব্যাংকিং ব্যবস্থায় আধিপত্য বিস্তার করেছিল। তারা ইউরোপের অন্যান্য অনেক জায়গায় শাখা স্থাপন করেছিল। ১৩৯৭ সালে জিওভানি মেডিসি কর্তৃক প্রতিষ্ঠিত মেডিসি ব্যাংক ছিল ইতালির সবচেয়ে বিখ্যাত ব্যাংক। ব্যাংকা মন্টে দে প্যাসচি ডি সিয়ানা পৃথিবীর প্রাচীনতম ব্যাংক যেটি ১৪৭২ সালে ইতালির সিয়েনাতে প্রতিষ্ঠিত হয়ে এখনও চালু আছে। ২০০২ সালের শেষ অবধি চালু থাকা পৃথিবীর প্রাচীনতম ব্যাংকটি ছিল ১৪৬৩ সালে প্রতিষ্ঠিত ব্যাংকো ডি নাপোলি, যেটির সদর দফতর ছিল ইতালির নাপোলিতে।
১৫ এবং ১৬ শতকের দিকে উত্তর ইতালি থেকে সমগ্র পবিত্র রোমান সাম্রাজ্য জুড়ে এবং উত্তর ইউরোপে ব্যাংকিং ব্যবস্থা ছড়িয়ে পড়ে। পরবর্তীতে, ১৭ শতকে ডাচ প্রজাতন্ত্রের সময় আমস্টারডামে এবং ১৮ শতকের পর থেকে লন্ডনে বেশ কয়েকটি গুরুত্বপূর্ণ উদ্ভাবনের কল্যাণে ব্যাংকিং ব্যবস্থার আরও বিকাশ ঘটে। বিংশ শতাব্দীতে টেলিযোগাযোগ এবং কম্পিউটিং এর উন্নয়ন ব্যাংকিং কার্যক্রমে বড় ধরনের পরিবর্তন ঘটায় এবং ব্যাংকগুলির আকার ও ভৌগলিক বিস্তার নাটকীয়ভাবে বৃদ্ধি পেতে থাকে। ২০০৭-২০০৮ আর্থিক সংকটে বিশ্বের বেশ কয়েকটি বৃহত্তম ব্যাংকসহ অনেকগুলি ব্যাংক রানের শিকার হয়ে ব্যর্থ হয়েছিল। এরফলে, ব্যাংক ব্যবস্থার নিয়ন্ত্রণ সম্পর্কে অনেক বিতর্ক তৈরি হয়েছিল৷
ফ্রাংক বোরজেগি
ফ্রাংক বোরজেগি (ইংরেজি: Frank Borzage; জন্ম: ২৩শে এপ্রিল ১৮৯৪ – ১৯শে জুন ১৯৬২) ছিলেন একজন মার্কিন চলচ্চিত্র পরিচালক ও অভিনেতা। তিনি তার পরিচালিত সেভেন্‌থ হেভেন (১৯২৭), স্ট্রিট অ্যাঞ্জেল (১৯২৮), ম্যান্‌স ক্যাসল (১৯৩৩) ও দ্য মর্টাল স্টর্ম (১৯৪০) চলচ্চিত্রের জন্য সুপরিচিত। তিনি সেভেন্‌থ হেভেন ও ব্যাড গার্ল চলচ্চিত্র পরিচালনা করে দুবার শ্রেষ্ঠ পরিচালনার জন্য একাডেমি পুরস্কার অর্জন করেন।
ব্যাংকিংয়ের ইতিহাস
আর্থিক
প্রাচীন যুগে শস্য এবং গবাদি অর্থ হিসেবে পরিচিত ছিল এবং এই দুটি পণ্য প্রায় ৯,০০০ খ্রিস্টপূর্বাব্দ থেকে কেনাকাটার উদ্দেশ্যে ব্যবহৃত হত।
প্রস্তর যুগে কাঁচামাল হিসেবে আনাতোলিয়ান অবসিডিয়ান প্রায় ১২,৫০০ খ্রিস্টপূর্বাব্দ থেকে ব্যবহার করা হচ্ছিল। ৯ম খ্রিস্টপূর্বাব্দ থেকে ওবসিডিয়ানের সংগঠিত ব্যবসা শুরু হয়। ভূমধ্যসাগরের মধ্যে অবসিডিয়ানের মজুদ বা আমানতের চারটি প্রধান স্থানের মধ্যে সার্ডিনিয়া ছিল গুরুত্বপূর্ণ। খ্রিস্টপূর্ব ৩য় সহস্রাব্দে তামা ও রূপার মাধ্যমে বাণিজ্য বৃদ্ধি পায়, ফলে অবসিডিয়ানের জায়গায় তামা ও রূপা প্রতিস্থাপিত হয়।
ফ্রাংক বোরজেগি
জন্ম ও পরিবার
বোরজেগির পিতা লুইজি বোরজেগা ১৮৫৯ সালে অস্ট্রীয় সাম্রাজ্যের (বর্তমান ইতালি) রনজোনে জন্মগ্রহণ করেছিলেন। পাথরের মিস্ত্রী হিসেবে তিনি মাঝে মাঝে সুইজারল্যান্ডে কাজ করতেন। সেখানে তার মারিয়া রুয়েগের (১৮৬০-১৯৪৭) সাথে পরিচয় হয়। রুয়েগ একটি সিল্ক ফ্যাক্টরিতে কাজ করতেন। ১৮৮০-এর দশকের প্রথম দিকে বোরজেগা পেন্সিলভেনিয়ার হ্যাজলটনে চলে যান, সেখানে তিনি কয়লার খনিতে কাজ করতেন। তিনি তার বাগদত্তা রুয়েগকেও মার্কিন যুক্তরাষ্ট্রে নিয়ে যান এবং ১৮৮৩ সালে তিনি তাকে বিয়ে করেন।
ব্যাংকিংয়ের ইতিহাস
রেকর্ড রাখা
থাম্ব| শিল্প কর্মশালার জন্য কাঁচামাল এবং কর্মদিবসের বিশদ বিবরণ সম্বলিত একটি কাদামাটির ঝুড়ি।  খ্রিস্টপূর্বাব্দ খ্রিস্টপূর্ব ৮০০০ অব্দ থেকে খ্রিস্টপূর্ব ১৫০০ অব্দের দিকে প্রাচীন নিকট প্রাচ্য থেকে রেকর্ড রাখার জন্য ব্যবহৃত বস্তু বুলা এবং বেশকিছু টোকেন উদ্ধার করা হয়েছে যেগুলো কৃষি পণ্যে গণনার রেকর্ড রাখার কাজে ব্যবহৃত হত। চতুর্থ সহস্রাব্দের শেষের দিকে মন্দির এবং প্রাসাদের সদস্যরা পণ্যের মজুদ রেকর্ড করার জন্য বিভিন্ন স্মৃতিচিহ্ন ব্যবহার করত। আনুমানিক ৩২০০ খ্রিস্টপূর্বাব্দে বাণিজ্য বিনিময়ের পেমেন্টের রেকর্ড রাখার জন্য রেকর্ড অ্যাকাউন্টিং এর ব্যবহার শুরু হয়। খ্রিস্টপূর্ব ১৭০০ অব্দের কাছাকাছি সময়ে একটি মাটির ট্যাবলেটে লেখা হাম্মুরাবির কোডে ব্যাংকিং কার্যকলাপ নিয়ন্ত্রনের বর্ণনা পাওয়া যায়। পরবর্তীতে, হাখমানেশি সাম্রাজ্যের সময় (৬৪৬ খ্রিস্টপূর্বাব্দের পরে), মেসোপটেমিয়া অঞ্চলে ব্যাংকিং অনুশীলনের আরও প্রমাণ পাওয়া যায়।
কাঠামোগত
খ্রিস্টপূর্ব ৫ম সহস্রাব্দের দিকে সুমেরীয় সভ্যতা র জনবসতি, যেমন এরিদু, একটি কেন্দ্রীয় মন্দিরের চারপাশে গড়ে উঠেছিল। পঞ্চম সহস্রাব্দে সুমেরীয়রা শহরকেন্দ্রিক সভ্যতা গড়ে তোলে এবং বসবাস করতে শুরু করে। এতে বিভিন্ন প্রতিষ্ঠান এবং স্থাপনা নির্মাণের জন্য একটি কাঠামো তৈরি হয়। টেল ব্র্যাক এবং উরুক ছিল প্রথম দিকের শহুরে বসতি।
ফ্রাংক বোরজেগি
জন্ম ও পরিবার
তাদের প্রথম সন্তান হেনরি ১৮৮৫ সালে জন্মগ্রহণ করে। বোরজেগা পরে সপরিবারে উটাহ অঙ্গরাজ্যের সল্ট লেক সিটিতে চলে যান। সেখানে ১৮৯৪ সালের ২৩শে এপ্রিল ফ্রাংক বোরজেগি জন্মগ্রহণ করেন। ১৯১৯ সাল পর্যন্ত তারা সেখানেই বসবাস করেন। বোরজেগা দম্পতির ১৪ জন সন্তান জন্মগ্রহণ করে, তন্মধ্যে আটজন প্রাপ্ত বয়স পর্যন্ত বেঁচে ছিলেন, তারা হলেন হেনরি (১৮৮৫-১৯৭১), ম্যারি এমা (১৮৮৬-১৯০৬), বিল (১৮৯২-১৯৭৩), ফ্রাংক, ড্যানিয়েল (১৮৯৬-১৯৭৫), লু (১৮৯৮-১৯৭৪), ডলি (১৯০১-২০০২), এবং সু (১৯০৫-১৯৯৮)। লুইজি বোরজেগা ১৯৩৪ সালে এক গাড়ি দুর্ঘটনায় মারা যান এবং মারিয়া রুয়েগ ১৯৪৭ সালে ক্যান্সারে আক্রান্ত হয়ে মারা যান।
ব্যাংকিংয়ের ইতিহাস
মেসোপটেমিয়া এবং পারস্য
খ্রিস্টপূর্ব ৪র্থ সহস্রাব্দের শেষভাগ থেকে খ্রিস্টপূর্ব ৩য় সহস্রাব্দ পর্যন্ত প্রাচীন কার্যকলাপ (বা আধা-ব্যাংকিং ) হিসাবে ব্যাংকিং শুরু হয়েছিল বলে মনে করা হয়। ডান|থাম্ব|266x266পিক্সেল| অন্যান্য অনেক কিছুর মধ্যে, হাম্মুরাবির কোডে সুদ প্রদানকারী ঋণ লিপিবদ্ধ আছে। আক্কাদীয় সরগনের রাজত্বের পূর্বে (২৩৩৫-২২৮০ খ্রিস্টপূর্বাব্দ ) ব্যাবিলনের প্রতিটি নগর-রাজ্যের অভ্যন্তরীণ সীমানা এবং সেখানে অর্থনৈতিক কার্যকলাপের কেন্দ্রে অবস্থিত মন্দিরের মধ্যে ব্যবসা বাণিজ্য সীমাবদ্ধ ছিল; শহরের বাইরের নাগরিকদের জন্য তখন বাণিজ্য নিষিদ্ধ ছিল।
২০০০ খ্রিস্টপূর্বাব্দে ব্যাবিলনিয়া স্বর্ণ জমাকারীদের জমাক্রিত স্বর্ণের দামের ষাট ভাগের এক ভাগ পরিমান অর্থ দিতে হত। তখন প্রাসাদ এবং মন্দির উভয়ই তাদের কাছে জমা রাখা সম্পদ থেকে ঋণ দেওয়া জন্য পরিচিত ছিল। এই ধরনের ঋণ সাধারণত শস্য বীজ ভিত্তিক প্রদান করা হত এবং ফসল থেকে পরিশোধের করা হত। ওই সময়ের প্রত্নতাত্ত্বিক অনেক মাটির ট্যাবলেটে নথিভুক্ত বিভিন্ন ধরনের মৌলিক সামাজিক চুক্তির সাথে ঋণের চুক্তিরও প্রমান পাওয়া যায়। মন্দিরে সম্পদ জমা ও সঞ্চয় করার অভ্যাস অন্তত ২০৯ খ্রিস্টপূর্বাব্দ পর্যন্ত অব্যাহত ছিল।
ফ্রাংক বোরজেগি
কর্মজীবন
১৯১২ সালে ফ্রাংক বোরজেগি হলিউডে অভিনেতা হিসেবে কাজ পান। তিনি ১৯১৭ সাল পর্যন্ত অভিনেতা হিসেবে কাজ করেন। ১৯১৫ সালে দ্য পিচ ও চ্যান্স চলচ্চিত্র দিয়ে তার পরিচালনায় আত্মপ্রকাশ ঘটে।
ব্যাংকিংয়ের ইতিহাস
মেসোপটেমিয়া এবং পারস্য
ব্যাবিলনের রাজা হাম্মুরাবি ( -১৭৫০ খ্রিস্টপূর্বাব্দ) কর্তৃক প্রদত্ত কোড থেকে আরও তথ্য পাওয়া। উক্ত কোডের ১০০ নম্বর আইনে উল্লেখ আছে যে, একজন দেনাদার কর্তৃক ঋণ পরিশোধ একটি নির্দিষ্ট সময়সূচী অনুযায়ী হতে হবে যেটি লিখিত চুক্তির শর্তাবলীতে উল্লেখ থাকবে৷  আইন ১২২-এ উল্লেখ আছে যে, একজন সোনা, রূপা বা অন্যান্য সম্পত্তির আমানতকারীকে অবশ্যই নোটারি করা একটি জামিনের  স্বাক্ষরিত চুক্তি ব্যাংকারের কাছে জমা হবে এবং আইন ১২৩-এ বলা হয়েছে যে, যদি নোটারি পাবলিক চুক্তির অস্তিত্ব অস্বীকার করে তবে একজন ব্যাংকার চুক্তি থেকে দায়মুক্তি পাবে। আইন ১২৪-এ বলা হয়েছে যে, জামিনের নোটারাইজড চুক্তিতে একজন আমানতকারীকে তার আমানতের সম্পূর্ণ অংশ তুলে উত্তোলন করার অধিকারী করা হয়েছে এবং আইন ১২৫-এ বলা হয়েছে যে, একজন ব্যাংকার তাদের দখলে থাকাকালীন চুরি হওয়া আমানত পরিশোধের জন্য দায়বদ্ধ হবে।
ফ্রাংক বোরজেগি
কর্মজীবন
বোরজেগি ১৯২০-এর দশক জুড়েই পরিচালক হিসেবে সফল ছিলেন, কিন্তু তিনি তার সফলতার শীর্ষে পৌঁছান নির্বাক চলচ্চিত্র যুগের শেষভাগে ও সবাক চলচ্চিত্র যুগের শুরুতে। জার্মান পরিচালক এফ. ডব্লিউ. মুর্নো দ্বারা প্রভাবিত বোরজেগি পরিচালনায় নিজস্ব ধারার সৃষ্টি করেন। তিনি জ্যানেট গেনর ও চার্লস ফ্যারেলকে নিয়ে একাধিক প্রণয়ধর্মী চলচ্চিত্র নির্মাণ করে সফলতা লাভ করেন। ১৯২৭ সালে গেনর-ফ্যারেল জুটিকে নিয়ে সেভেন্‌থ হেভেন চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। এই জুটিকে নিয়ে তার আর দুটি উল্লেখযোগ্য চলচ্চিত্র হল স্ট্রিট অ্যাঞ্জেল (১৯২৮) ও লাকি স্টার (১৯২৯)। বোরজেগি ১৯৩১ সালে ব্যাড গার্ল চলচ্চিত্র নির্মাণ করে তার দ্বিতীয় একাডেমি পুরস্কার অর্জন করেন।
ব্যাংকিংয়ের ইতিহাস
ভারত
প্রাচীন ভারতে বৈদিক যুগ (১৭৫০ খ্রিস্টপূর্বাব্দের শুরু) থেকে ঋণের প্রমাণ পাওয়া যায়। পরবর্তীতে, মৌর্য রাজবংশের সময় (৩২১ থেকে ১৮৫ খ্রিস্টপূর্বাব্দ), আদেশা নামক একটি দলিল ব্যবহার করা হয়েছিল, যা ছিল একজন ব্যাংকারের উপর তৃতীয় ব্যক্তিকে ব্যাংক নোটের মাধমে পরিশোধের একটি লিখিত আদেশ। আদেশার বৈশিষ্ট্যর সাথে এখনকার বিনিময় বিলের অনেক মিল রয়েছে। বৌদ্ধ যুগে এসব দলিলের যথেষ্ট ব্যবহার ছিল। তখন বড় শহরের বণিকরা একে অপরকে ঋণের চিঠি দিত।
চীন
প্রাচীন চীনে, ছিন রাজবংশের (২২১ থেকে ২০৬ খ্রিস্টপূর্বাব্দ) থেকে শুরু করে চীনা মুদ্রা প্রমিত মুদ্রায় প্রবর্তনের ফলে চীন জুড়ে সহজ বাণিজ্যের সুযোগ তৈরি হয় এবং ঋণপত্রের বিকাশ ঘটে। বণিকরা এই ঋণপত্র জারি করতো। তাদের কাজের ধরন আজকের ব্যাংকের কাজের সাথে মিল রয়েছে। এটিকেই বর্তমানে আমরা ব্যাংক হিসাবে বুঝে থাকি।
প্রাচীন মিশর
কিছু পণ্ডিত মনে করেন যে মিশরীয় শস্য-ব্যাংকিং ব্যবস্থা এতটাই উন্নত হয়েছিল যে এটিকে শাখার ও কর্মচারীর সংখ্যা এবং লেনদেনের পরিমাণের দিক থেকে বর্তমানের প্রধান প্রধান আধুনিক ব্যাংকগুলির সাথে তুলনা করা যায়। গ্রীক টলেমিদের শাসনামলে শস্যভাণ্ডারগুলিকে আলেকজান্দ্রিয়া কেন্দ্রিক একটি ব্যাংকিং নেটওয়ার্কে রূপান্তরিত করা হয়েছিল, যেখানে সমস্ত মিশরীয় আঞ্চলিক শস্য-ব্যাংকগুলির প্রধান হিসাব রেকর্ড করা হত। এটি প্রাচীনতম সরকারি কেন্দ্রীয় ব্যাংকগুলির একটি সাইট হয়ে ওঠে এবং গ্রীক ব্যাংকারদের সহায়তায় এটি সর্বোচ্চ পর্যায়ে পৌঁছেছিল।
মুইর (২০০৯) -এর মতে মিশরের মধ্যে দুই ধরণের ব্যাংক ছিল: রাজকীয় ব্যাংক এবং ব্যক্তিগত ব্যাংক। তখন ব্যাংকের আয় করের হিসাব দেখানোর জন্য তৈরি নথি পেপটোকেন-রেকর্ড নামে পরিচিত ছিল।
গ্রীস
ট্রাপিজিটিকা হচ্ছে প্রথম কোন গ্রীক নথি যেখানে ব্যাংকিংয়ের উৎস পাওয়া যায়। গ্রীক রাষ্ট্রনায়ক ডেমোস্থেনিসের বক্তৃতায় ঋণ আদান প্রদানের অনেক উল্লেখ রয়েছে (মিলেট পি. ৫)। ৩৫৩ খ্রিস্টপূর্বাব্দের দিকে লেখা অন রেভিনিউতে যৌথ-মালিকানায় প্রথম ব্যাংক প্রতিষ্ঠার কৃতিত্ব জেনোফোনকে দেওয়া হয়।
প্রাচীন গ্রিসীয় সমাজের মধ্যে ব্যক্তিগত ও নাগরিক সত্তা, বিশেষ করে গ্রীক মন্দিরগুলি আর্থিক লেনদেন করত। (গিলবার্ট পি. ৩)। তখন মন্দিরগুলিতে ধন-সম্পদ সংরক্ষণ করা হত। তখন, ইফেসাসের আর্টেমিসের মন্দির, সামোসের মধ্যে হেরা মন্দির এবং ডেলফির মধ্যে অ্যাপোলোর মন্দির তিনটিকে সবচেয়ে গুরুত্বপূর্ণ মনে করা হত। এই তিনটি মন্দিরই মুলত প্রায় সকল আমানত, মুদ্রা বিনিময়, মুদ্রার বৈধতা এবং ঋণ নিয়ন্ত্রণ করত।
খ্রিস্টপূর্ব ৭ম শতাব্দীর শেষের দিকে অ্যাপোলোনিয়ান মন্দিরের প্রথম কোষাগার নির্মিত হয়েছিল। ষষ্ঠ শতাব্দীতে সিফনোস শহর এই মন্দিরের আরেকটি কোষাগার নির্মাণ করা হয়েছিল।
৪৮০ সালে পারসিয়ানদের আক্রমণের সময় ধ্বংসের পূর্ব পর্যন্ত এথেনিয়ান অ্যাক্রোপলিস মন্দিরে অর্থ সঞ্চিত থাকতো। পরবর্তীতে, এথেন্স নগরের প্রভাবশালী নেতা পেরিক্লেস পার্থানন মন্দিরের মধ্যে একটি কোষাগার বা জমা ভাণ্ডার পুনর্নির্মাণ করেন।
৪৫৪ সালে এথেন্স ডেলিয়ান লীগের কোষাগারের দায়িত্ব পায়। খ্রিস্টপূর্ব ৩য় এবং ২য় শতাব্দীর শেষের দিকে এজিয়ান দ্বীপ ডেলোস একটি বিশিষ্ট ব্যাংকিং কেন্দ্রে পরিণত হয়েছিল। ২য় শতাব্দীতে শহরের মধ্যে তিনটি ব্যাংক এবং একটি মন্দিরে আমানত রাখা হত। ২য় শতাব্দীতে পঁয়ত্রিশটি হেলেনিস্টিক শহরে ব্যক্তিগত ব্যাংক ছিল বলে প্রমান পাওয়া যায় (রবার্টস–পৃ. ১৩০)।
ধ্রুপদী যুগে অনেক ঋণের তথ্য পাওয়া যায় যদিও এসব ঋণের খুব কম অনুপাত ব্যাংক সরবরাহ করতো। এথেন্সে ওই সময়ে ১২% বার্ষিক সুদে ঋণ প্রদান করা হয়েছিল বলে জানা যায়। ব্যাংকগুলি কখনও কখনও খুব গোপনীয়তার সহিত ঋণ প্রদান করতো এবং ঋণগ্রহীতা ও আমানতকারীর পরিচয় খুব গোপন রাখতো।
৪৩৩-৪২৭ খ্রিস্টপূর্বাব্দে এথেন্সের একটি মন্দির রাজ্য সরকারকে ঋণ দিয়েছিল।
রোম
ডান|থাম্ব|150x150পিক্সেল| রোমান ইম্পেরিয়াল মিন্ট দ্বারা প্রচলিত সোনার মুদ্রা রোমান ব্যাংকিং কার্যক্রমের বেশীরভাগ ছিল মন্দির ভিত্তিক। উদাহরণস্বরূপ, মুদ্রা ছাপানোর টাকশাল ছিল মন্দিরের মধ্যে বিশেষকরে জুনো মোনেটা মন্দির টাকশাল ছিল সবচেয়ে গুরুত্বপূর্ণ। যদিও সাম্রাজ্যের সময় জনসাধারণ আমানত ধীরে ধীরে মন্দিরে রাখা বন্ধ করে এবং ব্যক্তিগত কোষাগারে রাখা শুরু করে। তবুও রোমান সাম্রাজ্য গ্রীস (পার্কার) থেকে বাণিজ্য প্রথার উত্তরাধিকার পেয়েছে।
৩৫২ খ্রিস্টপূর্বাব্দে রোমে ডেমোসিয়া ট্রাপেজা নামক একটি প্রাথমিক পাবলিক ব্যাংক গঠিত হয়েছিল, যেখানে দরিদ্র নিম্ন শ্রেণীর মানুষের জন্য ঋণের ব্যবস্থা করার উদ্দেশ্যে মেনসারির নামক একটি কমিশন গঠনের জন্য একটি কনস্যুলার নির্দেশনা পাস হয়েছিল।
প্রাচীন রোমে আমানত ব্যাংকাররা আর্জেনটারি নামে পরিচিত ছিল এবং পরবর্তী সময়ে (দ্বিতীয় শতাব্দী থেকে) নুম্মুলারি বা মেন্সারি নামে পরিচিত ছিল । ব্যাংকিং-হাউসগুলি ব্যাংকারের ক্যাম্প এবং মাসিক লুমনারিও নামে পরিচিত ছিল। তারা তাদের স্টল চারদিকে ঘেরা ম্যাসেলা নামক উঠানের মাঝখানে ব্যাংকু নামক একটি লম্বা বেঞ্চে স্থাপন করত, যেখান থেকেই মুলত ব্যাংকো এবং ব্যাংক শব্দগুলি এসেছে।
সুদের উপর ধর্মীয় বিধিনিষেধ
প্রাচীন নিকট প্রাচ্যের বেশিরভাগ প্রাথমিক ধর্মীয় ব্যবস্থা এবং সেগুলি থেকে উদ্ভূত ধর্মনিরপেক্ষ নীতিসমূহ সুদ নিষিদ্ধ করেনি। ওই সমাজ ব্যবস্থায় মানুষ বিশ্বাস করত যে উদ্ভিদ, প্রাণী এবং এমনকি মানুষও পুনর্জন্ম বা পুনরূত্পাদন করা হয়। তাই 'খাদ্য অর্থ' বা যেকোনো ধরনের আর্থিক ধার দিয়ে সুদ নেওয়া বৈধ। মেসোপটেমিয়ান, হিট্টীয় জাতি, ফিনিশিয়ান এবং মিশরীয়দের মধ্যে সুদ বৈধ ছিল এবং যা রাষ্ট্রিয় আইন দ্বারা নির্ধারিত থাকত।
ইহুদি ধর্ম
হিব্রু বাইবেলের তাওরাত এবং পরবর্তী অংশে সুদ গ্রহণের সমালোচনা করা হয়েছে, যদিও বাইবেলে নিষেধাজ্ঞার ব্যাখ্যা ভিন্ন ভাবে দিয়েছে এবং কোথাও সম্পূর্ণ নিষেদ করেনি। একটি সাধারণ চিন্তাধারণা প্রচলিত আছে যে, ইহুদিরা অন্য ইহুদিদের দেওয়া ঋণের উপর সুদ চার্জ করা নিষিদ্ধ, কিন্তু অ-ইহুদিদের সাথে লেনদেনের উপর সুদ নিতে বাধ্য। হিব্রু বাইবেলে অসংখ্য উদাহরণ দেয়া হয়েছে যেখানে সুদের বিষয়ে বলা হয়েছে।
ডান|থাম্ব| খ্রিস্ট উসুদগ্রহীতাদের মন্দির থেকে বের করে দিচ্ছে, লুকাস ক্র্যানাচ দ্য এল্ডারের খ্রীষ্ট এবং খ্রীষ্টবিরোধী প্যাশনারিদের একটি কাঠে খোদাই করা ছবি। সাধারণভাবে ইহুদি ধর্মে ঋণ এড়াতে বা অন্য কারও কাছে আবদ্ধ হওয়াকে নিরুৎসাহিত করা হয়ে থাকে। ঋণ এড়ানো উচিত এবং আয়ের অধিক খরচের অভ্যাস পরিত্যাগ করা উচিত। যাইহোক, অনেক নবী সুদের বিরুদ্ধে কথা বলেছেন এবং যারা সুদ নিত তাদের নিন্দা করেছেন।
খ্রিস্টধর্ম
মুলত, খ্রিস্টান ধর্মে খ্রিস্টান চার্চ দ্বারা সুদ নিষিদ্ধ ছিল। এর মধ্যে অর্থ ব্যবহারের বিনিময়ে ফি নেওয়াও অন্তর্ভুক্ত ছিল। তবে সময়ের সাথে সাথে অর্থের ধরনে পরিবর্তনের কারণে সুদ গ্রহণযোগ্য হয়ে ওঠে এবং আইন দ্বারা 'সুদ' শব্দটি অনুমোদিত হারের উপরে অতিরিক্ত ধার্য করার জন্য ব্যবহৃত হয়। " ক্রিশ্চিয়ান ফাইন্যান্স বা খ্রিস্টান অর্থায়ন" ধারণাটি কয়েক শতাব্দী আগে বিদ্যমান ব্যাংকিং এবং আর্থিক কার্যক্রমকে বোঝায়। সুদের উপর নিষেধাজ্ঞা এবং বিনিময় কার্যক্রমের বিরুদ্ধে চার্চের অবিশ্বাস থাকা সত্ত্বেও (উৎপাদন কার্যক্রমের বিপরীতে), নাইটস টেম্পলার (১২ শতক) কার্যক্রমের মধ্যে ব্যাংকিং বা আর্থিক প্রকৃতির বেশকিছু কার্যক্রমের প্রমাণ পাওয়া যায়।
ইসলাম
কুরআনে সুদকে কঠোরভাবে নিষিদ্ধ করা হয়েছে। কুরআনের বিভিন্ন আয়াতে সুদ সম্পর্কে বলা হয়েছে।
সুদ নেয়ার নিষেধাজ্ঞা থাকায় ২০ শতকে বেশ কিছু উন্নয়ন ঘটেছিল যা ইসলামী ব্যাংকিং মডেলের দিকে ধাবিত করে। যেখানে কোনো সুদ নেওয়া হয় না বরং ব্যাংকগুলি লাভ ভাগাভাগির মাধমে কাজ করে। সুদের পরিবর্তে বিকল্প উপায়ে ঋণের জন্য চার্জ নেয়ার মাধ্যম হিসেবে এই মডেল করা হয়েছে। যেমন ফি এর বিনিময়ে ব্যাংকিং সেবা প্রদান।
মধ্যযুগীয় ইউরোপ
১৩ শতকের ফ্রান্সের ফ্লোরেন্স, ভেনিস এবং জেনোভার মতো সমৃদ্ধ ইতালীয় শহরসহ মধ্যযুগীয় এবং প্রারম্ভিক রেনেসাঁর ইউরোপে আধুনিক ব্যাংকিংয়ের শিকড় খুঁজে পাওয়া যায়।
ইতালীয় ব্যাংকার
থাম্ব| ১৪ শতকের একটি পাণ্ডুলিপি যেখানে একটি ইতালীয় গণনা ঘরে ব্যাংকারদের চিত্রিত করা হয়েছে। অনেকে মনে করেন যে, ভেনিস প্রজাতন্ত্র ১২ শতকে ব্যাংক অব ভেনিস প্রতিষ্ঠা করে। কিন্তু এটি একটি ভুল ধারণা কারন ভেনিসে ১৫৮৭ সাল পর্যন্ত আনুষ্ঠানিকভাবে কোন পাবলিক ব্যাংক প্রতিষ্ঠিত হয়নি। তবে ১৩ম এবং ১৪ম শতাব্দীতে ইতালির শস্য অফিস ব্যাংকিং ব্যবসায় করেছিল, যেখানে আমানত গ্রহন এবং ঋণ প্রদান উভয়ই করা হত। প্রজাতন্ত্রের পাবলিক ঋণ হস্তান্তর ব্যবস্থাকেও ব্যাংকিংয়ের উন্নয়নে গুরুত্বপূর্ণ অবদান হিসেবে চিহ্নিত করা হয়।
তখন সবচেয়ে শক্তিশালী ব্যাংকিং পরিবারগুলি ফ্লোরেন্স থেকে এসেছিল, যাদের মধ্যে রয়েছে অ্যাকিয়াইউলি, মোজি, বার্দি এবং পেরুজ্জি পরিবার। এরা ইউরোপের অনেক জায়গায় শাখা স্থাপন করেছিল। মেডিসি ব্যাংক সম্ভবত ইতালীর সবচেয়ে বিখ্যাত ব্যাংক ছিল, যেটি ১৩৯৭ সালে জিওভান্নি ডি বিকি ডি' মেডিসি কর্তৃক প্রতিষ্ঠিত হয়েছিল এবং ১৪৯৪ সাল পর্যন্ত চালু ছিল। ব্যাংকা মন্টে দে প্যাসচি ডি সিয়ানা পৃথিবীর প্রাচীনতম ব্যাংক যেটি ১৪৭২ সালে ইতালির সিয়েনাতে প্রতিষ্ঠিত হয়ে এখনও চালু আছে।
ইতালি
১৫২৭ এবং ১৫৭২ সালের মধ্যে বেশ কয়েকটি গুরুত্বপূর্ণ ব্যাংকিং পরিবার গোষ্ঠীর উদ্ভব হয়েছিল। এদের মধ্যে গ্রিমাল্ডি, স্পিনোলা এবং পাল্লাভিসিনো পরিবার বিশেষ প্রভাবশালী এবং ধনী ছিল। ডোরিয়া, পিনেলি এবং লোমেলিনি পরিবার তুলনামূলক কম প্রভাবশালী ছিল।
স্পেন এবং অটোমান সাম্রাজ্য
১৪০১ সালে বার্সেলোনার ম্যাজিস্ট্রেট, তৎকালীন কাতালোনিয়া প্রিন্সিপ্যালিটির রাজধানী শহরে স্থাপিত হয় টাউলা দে ক্যানভি-টেবল অব এক্সচেঞ্জ যেটি ইউরোপের প্রথম পাবলিক ব্যাংক হিসাবে বিবেচিত।.
জার্মানি
১৫ শতকে দক্ষিণ জার্মান রাজ্যে ফুগারস এবং ওয়েলসার্স নামক দুটি বৃহৎ ব্যাংকিং পরিবার আবির্ভূত হয়েছিল। ১৬ শতক নাগাদ তারা ইউরোপীয় অর্থনীতির বেশিরভাগ নিয়ন্ত্রণ করত এবং আন্তর্জাতিক বড় বড় অর্থায়নে আধিপত্য বিস্তার করেছে।  ফাগার পরিবার আউগসবুর্গে দরিদ্র মানুষদের জন্য প্রথম জার্মান সামাজিক আবাসন এলাকা তৈরি করে। এটি এখনও বিদ্যমান আছে।
ডাচ ব্যাংকাররা উত্তর জার্মান শহর রাজ্যগুলিতে ব্যাংকিং প্রতিষ্ঠায় কেন্দ্রীয় ভূমিকা পালন করেছিল। বেরেনবার্গ ব্যাংক হচ্ছে জার্মানির প্রাচীনতম এবং বিশ্বের দ্বিতীয় প্রাচীনতম ব্যাংক। ব্যাংকটি ১৫৯০ সালে হামবুর্গে ডাচ ভাই হ্যান্স এবং পল বেরেনবার্গ দ্বারা প্রতিষ্ঠিত। ব্যাংকটি এখনও বেরেনবার্গ রাজবংশের মালিকানাধীন।
নেদারল্যান্ডস
১৬ এবং ১৭ শতকে নিউ ওয়ার্ল্ড, গোল্ড কোস্ট, জাপান এবং অন্যান্য স্থান থেকে মূল্যবান ধাতু ইউরোপে আমদানি করা হয়েছিল। ক্রমবর্ধমান ব্যবসা-বাণিজ্যের ফলে নেদারল্যান্ডস তাদের ব্যাংকগুলিতে অনেক মুদ্রা ও মূল্যবান ধাতু জমা করেছিল। এদের হাত ধরেই আংশিক তহবিল ব্যাংকিং এবং পেমেন্ট সিস্টেমের ধারণাগুলি আরও বিকশিত হয়েছিল এবং ইংল্যান্ডসহ অন্যত্র ছড়িয়ে পড়েছিল।
ইংল্যান্ড
লন্ডন শহরে ১৭ শতক পর্যন্ত আজকের মতো স্বীকৃত কোনো ব্যাংকিং হাউস বা ব্যাংক ছিল না, যদিও লন্ডন রয়্যাল এক্সচেঞ্জ ১৫৬৫ সালে প্রতিষ্ঠিত হয়েছিল।
১৭-১৯ শতকে আধুনিক ব্যাংকিংয়ের উত্থান
ডান|থাম্ব| পিটার সেনরেডামের আঁকা আমস্টারডামের পুরানো টাউন হল যেখানে ব্যাংক অব আমস্টারডাম ১৬০৯ সালে প্রতিষ্ঠিত হয়েছিল। ১৬ শতকের শেষের দিকে এবং ১৭ শতকের সময়ে ব্যাংক ঋণের (যা সোনা এবং রৌপ্য মুদ্রার বিকল্প হিসাবে কাজ করত) পাশাপাশি আমানত গ্রহণ, অর্থায়ন, অর্থ পরিবর্তন এবং তহবিল স্থানান্তরের ঐতিহ্যবাহী ব্যাংকিং পরিষেবাগুলি চালু হয়। এই সময় থেকেই ব্যাংক ঋণ সোনা এবং রৌপ্য মুদ্রার বিকল্প হিসাবে ব্যবহার করা হচ্ছিলো।
নতুন নতুন ব্যাংকিং পরিষেবা ও কার্যক্রমের ব্যপ্তি বাণিজ্যি ও শিল্পের উন্নয়নে সহায়তা করেছে। ১৭শ শতাব্দীর শেষের দিকে ইউরোপীয় যুদ্ধরত রাষ্ট্রগুলিকে অর্থায়নের জন্য ব্যাংকিং ব্যবস্থা গুরুত্বপূর্ণ হয়ে উঠছিল। তখন ব্যাংকিং ব্যবস্থা ব্যবহার করে যুদ্ধরত দেশেকে আর্থিক সহায়তা করার ফলে এটি নিয়ে বেশ সমালোচনা হয় এবং ব্যাংক ব্যবস্থা নিয়ন্ত্রণ নিয়ে প্রশ্ন ওঠে। ফলে ব্যাংকিং ব্যবস্থায় সরকারী প্রবিধান জারি এবং কেন্দ্রীয় ব্যাংকিং ব্যবস্থা প্রতিষ্ঠার দিকে পরিচালিত হয়। আমস্টারডাম এবং লন্ডনে নতুন ব্যাংকিং কৌশল এবং অনুশীলনের সাফল্য ইউরোপের অন্যত্রও ব্যাংকিং ব্যবস্থা ছড়িয়ে দিতে সাহায্য করেছে।
লন্ডনের স্বর্ণকার
আংশিক তহবিল ব্যাংকিং এবং ব্যাংকনোট ইস্যুসহ আধুনিক ব্যাংকিং অনুশীলন ১৭ শতকে আবির্ভূত হয়। সেই সময়ে ধনী বণিকরা তাদের সোনা লন্ডনের স্বর্ণকারদের কাছে সঞ্চয় করতে শুরু করে বিশেষকরে যারা ব্যক্তিগত ভল্টের মালিক ছিল এবং তাদের পরিষেবার জন্য ফি প্রদান করতে হত। মূল্যবান ধাতু জমা রেখে স্বর্ণকাররা প্রতিটি আমানতের বিপরীতে একটা করে রশিদ দিত যেখানে ধাতুর পরিমান, বিশুদ্ধতা প্রত্যয়ন উল্লেখ থাকত। এই রশিদ দেখিয়ে শুধুমাত্র আসল আমানতকারী সঞ্চিত পণ্য সংগ্রহ করতে পারতো।
ধীরে ধীরে স্বর্ণকাররা আমানতকারীর পক্ষে টাকা ধার দিতে শুরু করে, যার ফলে আধুনিক ব্যাংকিং পদ্ধতির বিকাশ ঘটে। স্বর্ণকারের কাছ থেকে ধার নিতে ধারের অর্থ ফেরত দেবার নিশ্চয়তা সরুপ প্রমিসরি নোট বা কর্জপত্র দিতে হত।
এই অনুশীলনগুলির ফলে নতুন এক ধরণের "অর্থ" তৈরি হয়েছিল যা আসলে বর্তমানে ঋণ হিসেবে পরিচিত। সোনার বা রূপার মুদ্রার পরিবর্তে স্বর্ণকারদের ঋণ রাজতন্ত্র দ্বারা নিয়ন্ত্রিত ছিল। এই উন্নয়ন ও নিয়ন্ত্রণের ফলে স্বর্ণকারদের প্রমিসরি নোটের ব্যবহার ব্যবসা-বাণিজ্যে গ্রহণযোগ্যতা পায়। এই নোটের গ্রহণযোগ্যতা পিছনের কারনে ছিল একটা সাধারণ বিশ্বাসের যে প্রয়োজনের সময় রক্ষিত মুদ্রা ফেরত পাওয়া যাবে। এই নোটের বিনিময়যোগ্যতা ধারণাটি প্রথমে ইউরোপীয় মুদ্রা বাজারে আবির্ভূত হয়েছিল, তবে এটি ১৭শতকের মধ্যে ভালভাবে বিকশিত হয়েছিল। তা সত্ত্বেও, ১৮ শতকের প্রথম দিকে (১৭০৪) সংসদে একটি আইন পাশ হয়, যার মাধ্যমে স্বর্ণকারের নোটগুলি, "বণিকদের রীতিনীতি" সত্ত্বেও, বিনিময়ের অযোগ্য ঘোষণা করা হয়।
আধুনিক ব্যাংক
ডান|থাম্ব| ১৮০৩ সালে ফ্রান্সিস বারিং এবং কোম্পানি দ্বারা পরিচালিত লুইসিয়ানা ক্রয় সংগঠিত হয়েছিল। ১৬৯৪ সালে ব্যাংক অব ইংল্যান্ড প্রতিষ্ঠিত হয় এবং ১৬৯৫ সালে এটি পৃথিবীর প্রথম ব্যাংকগুলির মধ্যে একটি হিসেবে ব্যাংকনোট ইস্যু অধিকার পায়। ১৬৬১ সালে স্টকহোমস ব্যাংক প্রথম ব্যাংকনোট ইস্যু করে। প্রাথমিকভাবে, নোটগুলি হাতে লেখা এবং আমানত বা ঋণ হিসাবে জারি করা হত এবং বাহককে চাহিদা অনুযায়ী নোটের মূল্য পরিশোধ করার প্রতিশ্রুতি দেওয়া হয়েছিল। ১৭৪৫ সাল নাগাদ £২০ থেকে £১,০০০ পর্যন্ত মানসম্মত মুদ্রিত নোট জারি করা হয়েছিল। ১৮৫৫ সালে সম্পূর্ণভাবে মুদ্রিত নোট প্রচলিত হয় যেগুলিতে প্রাপকের নাম এবং ক্যাশিয়ারের স্বাক্ষরের প্রয়োজন ছিল না।
১৮ শতকে ব্যাংকের পরিষেবার পরিধি বৃদ্ধি পায়। ক্লিয়ারিং সুবিধা, নিরাপত্তা বিনিয়োগ, চেক এবং ওভারড্রাফ্ট সুরক্ষা চালু করা হয়েছিল। ইংল্যান্ডে ১৬০০ সাল থেকে চেকের ব্যবহার শুরু হয়েছিল এবং ব্যাংকগুলি পেমেন্ট নিষ্পত্তির জন্য সরাসরি কুরিয়ার ব্যবহার করত। ১৭৭০ সালের দিকে তারা একটি কেন্দ্রীয় স্থানে মিলিত হয়ে লেনদেন নিষ্পত্তি করত এবং ১৮০০ সালের দিকে একটি নিবেদিত স্থান প্রতিষ্ঠিত হয়, যেটি ব্যাংকারস ক্লিয়ারিং হাউস নামে পরিচিত। ১৭২৮ রয়্যাল ব্যাংক অব স্কটল্যান্ড প্রথম ওভারড্রাফ্ট সুবিধা চালু করে।
শিল্প বিপ্লব এবং ক্রমবর্ধমান আন্তর্জাতিক বাণিজ্যের ফলে ব্যাংকের সংখ্যা বৃদ্ধি পেতে থাকে, বিশেষ করে লন্ডনে। একই সময়ে, নতুন ধরনের আর্থিক কর্মকাণ্ড ব্যাংকিং পরিধিকে আরও বিস্তৃত করে। মার্চেন্ট-ব্যাংকিং পরিবারগুলি বন্ড অবলিখন থেকে শুরু করে বিদেশী ঋণসহ নানাবিধ পরিষেবা প্রদান শুরু করে। এই নতুন "মার্চেন্ট ব্যাংকগুলি" বাণিজ্য বৃদ্ধিকে সহজতর করে। দুটি অভিবাসী পরিবার, রথসচাইল্ড এবং বারিং, ১৮ শতকের শেষের দিকে লন্ডনে মার্চেন্ট ব্যাংকিং প্রতিষ্ঠা করে এবং পরবর্তী শতাব্দীতে বিশ্ব ব্যাংকিং ব্যবস্থায় আধিপত্য বিস্তার করে।
চীনা ব্যাংকিং
ছিন রাজবংশের সময় শানসি বণিকদের দ্বারা তথাকথিত "ড্রাফ্ট ব্যাংক" প্রতিষ্ঠার মাধ্যমে চীনে আর্থিক ব্যবস্থা বিকশিত হয়েছিল। ১৮২৩ সালের দিকে পিংইয়াওতে প্রথম ড্রাফ্ট ব্যাংক রিশেংচ্যাং প্রতিষ্ঠা করা হয়েছিল। আন্তর্জাতিক বাণিজ্যের সুবিধার্থে রাশিয়া, মঙ্গোলিয়া এবং জাপানে কিছু বড় ড্রাফ্ট ব্যাংকের শাখা খোলে। ১৯ শতক জুড়ে কেন্দ্রীয় শানসি অঞ্চল ছিন রাজবংশের প্রকৃত আর্থিক কেন্দ্র হয়ে ওঠে।
ছিন রাজবংশের পতনের সাথে আর্থিক কেন্দ্রগুলি ধীরে ধীরে সাংহাইতে স্থানান্তরিত হয়, যেখানে পশ্চিমা ধাঁচের আধুনিক ব্যাংকের বিকাশ ঘটে। বর্তমানে, চীনের আর্থিক কেন্দ্রগুলি হচ্ছে হংকং, বেইজিং, সাংহাই এবং শেনজেন।
জাপানি ব্যাংকিং
১৮৬৮ সালে জাপানের মেইজি সরকার একটি কার্যকরী ব্যাংকিং ব্যবস্থা প্রণয়নের চেষ্টা করেছিল, যা ১৮৮১ সালের কিছু সময় পর্যন্ত অব্যাহত ছিল। তারা ফরাসি মডেল অনুকরণ করে। মেইজি যুগের প্রথম দিকে ব্রিটেন থেকে আমদানি করা মেশিন ব্যবহার দিয়ে ইম্পেরিয়াল মিন্ট শুরু করা হয়। পরবর্তী ব্যাংকিং ব্যবস্থা প্রবর্তনের উদ্যোক্তা ছিলেন মাসায়োশি মাতসুকাতা।
কেন্দ্রীয় ব্যাংকিং উন্নয়ন
সুইডেনের স্ভেরিজেস রিক্সব্যাংক বিশ্বের প্রাচীনতম কেন্দ্রীয় ব্যাংক যেটি ১৬৬৮ সালে প্রতিষ্ঠিত হয়। ব্যাংক অব ইংল্যান্ড বিশ্বের দ্বিতীয় প্রাচীন কেন্দ্রীয় ব্যাংক যেটি ১৬৯৪ সালে প্রতিষ্ঠিত হয়। মুলত ব্যাংক অব আমস্টারডামের মডেল অনুসরণ করেই কেন্দ্রীয় ব্যাংকিং ব্যবস্থার বিকাশ শুরু হয়। ডান|থাম্ব| [[ব্যাংক অব ইংল্যান্ড চার্টার সিল করা হচ্ছে (১৬৯৪)।]] বাম|থাম্ব| ১৬৯৪ সালে প্রতিষ্ঠিত [[ব্যাংক অব ইংল্যান্ড ।]] উনিশ শতকের মাঝামাঝি পর্যন্ত বাণিজ্যিক ব্যাংকগুলিকে তাদের নিজস্ব ব্যাংকনোট ইস্যু করার অধিকার দেয়া হয়েছিল এবং প্রাদেশিক ব্যাংকগুলি দ্বারা ইস্যুকৃত নোটগুলি প্রচলিত ছিল। অনেকে মনে করেন ১৮৪৪ সালের ব্যাংক চার্টার অ্যাক্ট পাসের মাধ্যমে কেন্দ্রীয় ব্যাংকের উৎপত্তি। ১৮৪৪ সালের আইনের অধীনে ব্রিটেনে বুলিওনিজমকে প্রাতিষ্ঠানিক রূপ দেওয়া হয়েছিল। বুলিওনিজমের মাধ্যমে ব্যাংক অব ইংল্যান্ডের কাছে থাকা সোনার মজুদ এবং ব্যাংক কি পরিমান নোট ইস্যু করতে পারে তার মধ্যে একটি অনুপাত তৈরি করা হয়। এই আইনের মাধ্যমে কেন্দ্রীয় ব্যাংক ব্যতীত অন্য সকল ব্যাংক কর্তৃক নোট ইস্যুতে কঠোর নিষেধাজ্ঞা আরোপ করা হয়।
বিংশ শতাব্দীতে ব্যাংকিং
বিংশ শতাব্দীর প্রথম দশকে মার্কিন যুক্তরাষ্ট্রে ১৯০৭ সালে ব্যাংক আতঙ্ক দেখা দেয়, যার ফলে অনেক ব্যাংক রানের শিকার হয় যেটি ব্যাংকার আতঙ্ক হিসাবে পরিচিত হয়েছিল।
বিশ্বব্যাংক এবং পেমেন্ট প্রযুক্তির উন্নয়ন
থাম্ব| ১৯৬৭ সালে মিডল্যান্ড ব্যাংক একজন গ্রাহককে ইলেকট্রনিক ডেটা প্রসেসিংয়ের প্রবর্তনের বিষয়ে অবহিত করে এই চিঠি দেয় থাম্ব|১৯৬৯ সালে অস্ট্রেলিয়ান ব্রডকাস্টিং কর্পোরেশন সিডনিতে প্রথম এটিএম চালুর খবর প্রকাশ করে। দ্বিতীয় বিশ্বযুদ্ধ পরবর্তী সময়ে এবং ১৯৪৪ সালে ব্রেটন উডস সিস্টেম প্রবর্তনের সাথে ফলে দুটি সংস্থা: আন্তর্জাতিক মুদ্রা তহবিল (আইএমএফ) এবং বিশ্ব ব্যাংক প্রতিষ্ঠা লাভ করে। এই সংস্থা দুটির উৎসাহে বাণিজ্যিক ব্যাংকগুলো তৃতীয় বিশ্বের সার্বভৌম রাষ্ট্রগুলোকে ঋণ দিতে শুরু করে। অবশেষে ১৯৭১ সালে গোল্ড স্ট্যান্ডার্ড বা স্বর্ণমান বন্ধ হয়ে যায় এবং তৃতীয় বিশ্বের অনেক দেশের ঋণ খেলাপির কারণে বেশ কয়েকটি ব্যাংক খতিগ্রস্থ হয় এবং অনেক ব্যাংক দেউলিয়া হয়ে যায়।
ওই সময়ে খুচরা ব্যাংকিংয়ে প্রযুক্তির ব্যবহার বৃদ্ধি পেতে থাকে। ১৯৫৯ সালে ব্যাংকগুলি মেশিন রিডেবল ক্যারেক্টার বা চুম্বকীয় কালি দ্বারা মুদ্রিত অক্ষর শনাক্তকরণের জন্য একটি স্ট্যান্ডার্ড প্রনয়নে সম্মত হয়েছিল যেটি চেকের সাথে ব্যবহারের জন্য মার্কিন যুক্তরাষ্ট্রে পেটেন্ট করা হয়েছিল। ১৯৬০-এর দশকে, প্রথম অটোমেটেড টেলার মেশিন (এটিএম) বা ক্যাশ মেশিন তৈরি করা হয়েছিল এবং দশকের শেষের দিকে মেশিনগুলির ব্যবহার শুরু করা হয়। ম্যানুয়াল ব্যাংকিং ব্যবস্থার বেশিরভাগ স্বয়ংক্রিয় করার জন্য ব্যাংকগুলি কম্পিউটার প্রযুক্তিতে অনেক বিনিয়োগকারী করে। যার ফলে ব্যাংকগুলি বেশী কর্মচারীর নেয়ার পরিবর্তে নতুন স্বয়ংক্রিয় সিস্টেমে স্থানান্তরিত হতে থাকে। ১৯৭০-এর দশকের মধ্যে প্রথম পেমেন্ট সিস্টেম শুরু হয় যা আন্তর্জাতিক এবং অভ্যন্তরীণ উভয় পরিশোধের জন্য ইলেকট্রনিক পেমেন্ট সিস্টেমের মাধ্যমে পরিচালিত হয়। ১৯৭৩ সালে আন্তর্জাতিক সুইফট পেমেন্ট নেটওয়ার্ক প্রতিষ্ঠিত হয় এবংবিশ্বের বিভিন্ন দেশের সরকার এবং ব্যাংক ও আর্থিক প্রতিষ্ঠানের সাথে যুক্ত হয়ে বিশ্বজুড়ে  পেমেন্ট ব্যবস্থা তৈরি করে।
নিয়ন্ত্রণহীনতা এবং বিশ্বায়ন
ডান|থাম্ব| লন্ডন শহরের বিশপসগেট ১৯৮০-এর দশকে বেশ কিছু দেশে আর্থিক বাজার নিয়ন্ত্রণমুক্ত করার পর বিশ্বব্যাপী পুঁজিবাজার এবং ব্যাংকিং পরিষেবার প্রসার ঘটে। লন্ডনে ১৯৮৬ সালের 'বিগ ব্যাং' ব্যাংকগুলিকে নতুন উপায়ে পুঁজিবাজারে প্রবেশের অনুমতি দেয়, যার ফলে ব্যাংকগুলির পরিচালনায় এবং পুঁজি বাজারে প্রবেশ করার পদ্ধতিতে উল্লেখযোগ্য পরিবর্তন ঘটে। ১৯৯৯ সালে (ক্লিনটন প্রশাসনের সময়) গ্লাস-স্টেগাল অ্যাক্টের বেশিরভাগ বাতিল হওয়ার ফলে খুচরা ব্যাংকগুলি দ্বারা বিনিয়োগ ব্যাংক অধিগ্রহণ প্রবণতা মার্কিন যুক্তরাষ্ট্রে ছড়িয়ে পড়ে, এর ফলে মার্কিন খুচরা ব্যাংকগুলি একীভূতকরণ এবং অধিগ্রহণ শুরু করে এবং বিনিয়োগ ব্যাংকিং কার্যক্রম শুরু করে।
২১ শতকে ব্যাংকিং
২০০০ এর দশকের গোড়ার দিকে বিদ্যমান ব্যাংকগুলির একত্রীকরণ এবং অন্যান্য আর্থিক মধ্যস্থতাকারীদের যেমন ব্যাংক বহির্ভূত আর্থিক প্রতিষ্ঠান প্রবেশের মাধ্যমে আর্থিক পরিষেবায় বড় ধরনের পরিবর্তন আসে৷ বড় কর্পোরেট প্লেয়াররা প্রতিষ্ঠিত ব্যাংকগুলির সাথে প্রতিযোগিতার জন্য আর্থিক পরিষেবা সম্প্রদায়ের মধ্যে প্রবেশ শুরু করেছিল। যার ফলে বীমা, পেনশন ফান্ড, মিউচুয়াল ফান্ড, মানি মার্কেট এবং হেজ ফান্ড এবং ক্রেডিট এবং সিকিউরিটিজ পরিষেবা প্রদানকারী প্রতিষ্ঠানগুলো ব্যাংকিং ব্যবস্থায় অন্তর্ভুক্ত হয়।
২১ শতকের প্রথম দশকে পূর্ববর্তী ৩০ বছরে ব্যাংকিংয়ে প্রযুক্তিগত উদ্ভাবনের চূড়ান্ত পর্যায়ে পৌঁছায় এবং প্রথাগত ব্যাংকিং থেকে ইন্টারনেট ব্যাংকিংয়ে দিকে ধাবিত হয়। ২০১৫ থেকে শুরু করে ওপেন ব্যাংকিংয়ের মতো উদ্ধাবন তৃতীয় পক্ষের জন্য ব্যাংক লেনদেনের ডেটা অ্যাক্সেস করা সহজ করে দিয়েছে এবং স্ট্যান্ডার্ড অ্যাপ্লিকেশন প্রোগ্রামিং ইন্টারফেস (এপিআই) এবং নিরাপত্তা মডেল চালু হয়।
২০০৭-২০০৮ আর্থিক সংকট
২০০৭-২০০৮ সালের বৈশ্বিক আর্থিক সংকট বিশ্বজুড়ে ব্যাংকগুলির উপর প্রচণ্ড চাপ সৃষ্টি করেছিল। অনেক বড় বড় ব্যাংক ব্যর্থতার ফলে সরকার বেইল-আউট করতে বাধ্য হয়েছে। মার্চ ২০০৮ সালে জেপিমরগান চেজের কাছে বিয়ার স্টার্নসের পতন এবং একই বছর সেপ্টেম্বরে লেম্যান ব্রাদার্সের পতনের ফলে বিশ্বব্যাপী ব্যাংকিং ব্যবস্থা বড় ধরনের সংকটে পরে। ওই সঙ্কট মকাবেলায় বিশ্বজুড়ে বিভিন্ন দেশের সরকার ব্যাংকগুলিকে বেইল-আউট, জাতীয়করণ এমনকি বিক্রির ব্যবস্থা করে। ২৯ সেপ্টেম্বর ২০০৮ সালে আইরিশ সরকার পদ্ধতিগত ব্যাংকিং সঙ্কট এড়াতে ব্যাংক অবলেখকদের গ্যারান্টি দেয়া শুরু করে। একইসাথে বিশ্বের অনেক দেশের সরকার পুরো ব্যাংকিং ব্যবস্থার ব্যর্থতা এড়াতে গণহারে গ্যারান্টি প্রদান করে।
পাদটীকা
<references group="nb" responsive="0">
বিভিন্ন ধর্ম ও বিশ্বাসের তালিকা
পৃথিবীতে মানুষের জীবন যাপনের দিক নির্দেশনা এবং সাম্য-মৈত্রীর বাণী নিয়ে যুগে যুগে বিভিন্ন ধর্মের আগমন ঘটেছে। মধ্যপ্রাচ্য এবং ভারতবর্ষ হচ্ছে ধর্মের আদিভূমি। শতাব্দীর পর শতাব্দী ধর্মের নামে মানুষ রক্তগঙ্গা বইয়ে দিয়েছে আবার এই ধর্মই মানুষকে করেছে সুসংহত, মানবতাবাদী। এছাড়া মানবধর্ম রয়েছে যেটা নাস্তিকরা পালন করে। তারা কোন ধর্মকেই বিশ্বাস করে না,তাদের মতে বিজ্ঞান ও আধুনিক পৃথিবী,তাদের জন্ম হয়েছে বির্বতনের মাধ্যমে এটাই তাদের বিশ্বাস।
ইব্রাহিমীয় ধর্মসমূহ
ইব্রাহিমীয় ধর্ম বা আব্রাহামিক ধর্ম (Abrahamic Religion) বলতে একেশ্বরবাদী ধর্মগুলোকে বোঝানো হয়, যাদের মধ্যে ইব্রাহিমের সাথে সম্পর্কিত ধর্মীয় উৎপত্তি অথবা ধর্মীয় ইতিহাসগত ধারাবাহিকতা বিদ্যমান।  এইসব ধর্ম হযরত ইব্রাহিম অথবা তার বংশধর প্রচার করেছেন। ভারত, চীন, জাপান ইত্যাদি দেশের উপজাতীয় অঞ্চল বাদ দিয়ে সারা বিশ্বে এই মতবাদের আধিপত্য। তুলনামূলক ধর্মতত্ত্বে যে তিনটি ধর্মগত শ্রেণীবিন্যাস পাওয়া যায়, এদের মধ্যে ইব্রাহিমীয় ধর্ম একটি শ্রেণী; অপর দুটি শ্রেণী হচ্ছে ভারতীয় ধর্ম (উদাহরণ- হিন্দু ধর্ম) এবং পূর্ব এশীয় ধর্ম।
ইসলাম ধর্ম
ইহুদি ও খ্রিস্ট ধর্মের ন্যায় ইসলাম ধর্মও আব্রাহামীয়। মুসলমানের সংখ্যা আনুমানিক ১৯০ কোটি ও তারা পৃথিবীর দ্বিতীয় বৃহত্তম ধর্মাবলম্বী গোষ্ঠী। মুহাম্মদ ও তার উত্তরসূরীদের প্রচার ও যুদ্ধ জয়ের ফলশ্রুতিতে ইসলাম দ্রুত বিশ্বে ছড়িয়ে পড়ে। বর্তমানে সমগ্র বিশ্ব জুড়ে, বিশেষ করে মধ্যপ্রাচ্য, উত্তর আফ্রিকা, দক্ষিণ এশিয়া, পূর্ব আফ্রিকা, পশ্চিম আফ্রিকা, মধ্য এশিয়া, দক্ষিণ-পূর্ব এশিয়া, পূর্ব ইউরোপে মুসলমানরা বাস করেন। আরবে এ ধর্মের গোড়াপত্তন হলেও অধিকাংশ মুসলমান অন্যাংশ এবং আরব দেশের মুসলমানরা মোট মুসলমান সংখ্যার শতকরা মাত্র ২০ (বিশ) ভাগ। যুক্তরাজ্যসহ বেশ কিছু বলকান অঞ্চল দেশের দ্বিতীয় বৃহত্তম ধর্ম ইসলাম।
খ্রিস্ট ধর্ম
'খ্রিস্ট ধর্ম (প্রাচীন গ্রিক: Χριστός খ্রিস্তোস) হচ্ছে একেশ্বরবাদী ধর্ম। নাজারাথের যিশুর জীবন ও শিক্ষাকে কেন্দ্র করে এই ধর্ম বিকশিত হয়েছে। খ্রিস্টানরা মনে করেন যিশুই মসীহ এবং তাকে যিশু খ্রিস্ট বলে ডাকেন। খ্রিস্ট ধর্মের শিক্ষা নতুন টেস্টামেন্ট বা নতুন বাইবেলে গ্রথিত হয়েছে। এই ধর্মাবলম্বীরা খ্রিস্টান পরিচিত। তারা বিশ্বাস করে যে যীশু খ্রীস্ট হচ্ছেন ঈশ্বরের পুত্র। ইসলাম ধর্মে যিশুকে ঈসা (আঃ) বলা হয়েছে। তবে ইসলামে তিনি একজন নবী।
প্রথম শতাব্দীতে একটি ইহুদি ফেরকা হিসেবে এই ধর্মের আবির্ভাব। সঙ্গত কারণে ইহুদি ধর্মের অনেক ধর্মীয় পুস্তক ও ইতিহাসকে এই ধর্মে গ্রহণ করা হয়েছে। ইহুদিদের ধর্মগ্রন্থ তানাখ বা হিব্রু বাইবেলকে খ্রিস্টানরা পুরাতন বাইবেল বলে থাকে। ইহুদি ও ইসলাম ধর্মের ন্যায় খ্রিস্ট ধর্মও আব্রাহামীয়।
ইহুদি ধর্ম
ইহুদি ধর্ম (হিব্রু:יְהוּדִים ইয়াহুদীম) অত্যন্ত প্রাচীন, একেশ্বরবাদী ধর্ম। ধারণাগত মিল থেকে ধর্মতাত্ত্বিকগণ ধারণা করেন যে, ইহুদি ধর্মের ধারাবাহিকতায় গড়ে উঠেছে খ্রিস্ট ধর্ম, ইসলাম ধর্ম ইত্যাদি ইব্রাহিমীয় ধর্ম। এই ধর্মের মূল ধর্মগ্রন্থ হিসেবে ওল্ড টেস্টামেন্টের প্রথম পাঁচটি বইকে গণ্য করা হয়: জেনেসিস, এক্সোডাস, লেভিটিকাস, নাম্বারস এবং ডিউটেরোনমি। এই পাঁচটি বইকে একত্রে "তোরাহ"ও (Torah) বলা হয়ে থাকে। মুসলমানগণ মোজেসকে মুসা নবী হিসেবে মানেন। এবং মুসা নবীর উপর নাজিলকৃত ধর্মগ্রন্থকে তাওরাত নামে অভিহিত করেন। ইহুদি ধর্মবিশ্বাসমতে, ঈশ্বর এক, আর তাঁকে জেহোবা (Jehovah, YHWH) নামে আখ্যায়িত করা হয়। মোসেয হলেন ঈশ্বরের একজন বাণীবাহক। ইসলাম ও খ্রিস্টধর্মের মতোই ইহুদিগণ পূর্বতন সকল বাণীবাহককে বিশ্বাস করেন, এবং মনে করেন মোজেসই সর্বশেষ বাণীবাহক। ইহুদিগণ যিশুকে ঈশ্বরের বাণীবাহক হিসেবে অস্বীকার করলেও, খ্রিস্টানগণ ইহুদিদের সবগুলো ধর্মগ্রন্থ (ওল্ড টেস্টামেন্ট)কে নিজেদের ধর্মগ্রন্থ হিসেবে মান্য করে থাকেন। ইহুদি ধর্ম সেমেটিক ধর্ম হিসেবেও অভিহিত। ২০১২ খ্রিস্টাব্দের তথ্যমতে, পৃথিবীতে ইহুদির সংখ্যা ১৪০ লক্ষ যা পৃথিবীর মোট জনসংখ্যার প্রায় ০.২ শতাংশ।
মানব ধর্ম
বর্তমান যুগে যারা শুধু বিজ্ঞান ও বির্বতনকে বিশ্বাস করে তারা মানবধর্ম পালন করে।তারা স্বাধীন।তারা আধুনিক বিজ্ঞানকে আর্দশ মনে করে।
মানব ধর্মে বিশ্বাসীগণ নাস্তিক নামেও পরিচিত,কারণ তারা আদিমকালের কোন ধর্মই বিশ্বাস করে না, পালন করে না।৭৭১.৫০ কোটি জনসংখ্যার মধ্যে মানবধর্মে বিশ্বাসী পুরো পৃথিবীতে ২০ কোটি প্রায়।মানব ধর্মের উল্লেখ কবি "লালন শার্হ" তার কবিতায় বলেছেন। তিনি চেয়েছেন ধর্ম,জাত,বর্ণের কোন ভেদাভেদ না রেখে সবাই মানবধর্মে মনোযোগ দেই, মানবধর্ম পালনে বিশ্বাসী হই।
দ্রুজ ধর্ম
দ্রুজ ( আরবী-درزي, দারজি অথবা দুরজি, বহুবচন دروز, দুরুজ; হিব্রু: דרוזים, "দ্রুজিম") একটি একেশ্বরবাদী ধর্ম এবং সামাজিক সম্প্রদায়। দ্রুজদের আবাসভূমি সিরিয়া, লেবানন, ইসরাইল, এবং জর্ডানে। দ্রুজ ধর্মকে আলাদা ধর্ম হিসেবে স্বীকৃতি দেওয়া হয়না। কারণ এই ধর্মের ভিত্তিমূল ইসলাম। দ্রুজ ধর্ম মূলত শিয়া ইসলামের একটি শাখা। দ্রুজদের ধর্ম বিধানে ইব্রাহিমীয় ধর্মসমূহের পাশাপাশি নিওপ্লাতিনিক এবং পিথাগোরীয় মতবাদের প্রভাব লক্ষ করা যায়। দ্রুজগণ নিজেদেরকে “আহলে তাওহীদ” (একেশ্ববাদী মানুষ বা একতাবদ্ধ মানুষ) অথবা “আল মুয়াহিদুন” বলে পরিচয় দেয়। লেভান্ত বিশেষ করে লেবাননের ইতিহাস গঠনে দ্রুজদের ভূমিকা গুরুত্বপূর্ণ। দ্রুজদের সামাজিক রীতিনীতি মুসলমান এবং খ্রিস্টানদের থেকে ভিন্ন।
মান্দাই ধর্ম
ইব্রাহিমীয় বা আব্রাহামীয় ধর্ম সমূহের মধ্যে অন্যতম হচ্ছে মান্দাই ধর্ম বা মেন্ডীয়বাদ। মান্দাই ধর্মাবল্বীরা একেশ্বরবাদী হলেও তাদের মধ্যে দ্বৈতনীতি লক্ষ্য করা যায়।আদম,এ্যাবেল,সেথ্,ইনোস,নোহা,সেম্, এরাম এবং জন দ্যা ব্যাপটিষ্ট এর উপর তাদের দৃঢ় বিশ্বাস লক্ষ্যনীয়।মূলত এ ধর্মের অনুশীলন বেশি লক্ষ্য করা যায় ইউফেরিথিস,টাইগ্রিস এবং সাতার আল আরবকে ঘিরে।তারা বিশ্বাস করে এক অদৃশ্য ক্ষমতাশালীকে যার মধ্য থেকে এসেছে সৃষ্টিকর্তা। তারা বিশ্বাস করে এ মহাবিশ্ব সৃষ্টি হয়েছে আদিরূপ হতে।তারা আলোকে পিতা ও অন্ধকারকে মাতা হিসেবে বিশ্বাস করে।আত্মা অবিনশ্বর বলে তাদের বিশ্বাস। মৃত্যুর পর তাকে ফিরে যেতে হবে আপন ঠিকানায়। ভাগ্যের উপর গ্রহ নক্ষত্রের  প্রভাব রয়েছে বলে তাদের বিশ্বাস। এ ধর্মের গুরুত্বপূর্ণ গ্রন্থের নাম "গীজা বা গীজা বারা"। বর্তমানে এ ধর্মের অনুসারী সংখ্যা  প্রায় ৬০,০০০ হতে ৭০,০০০।
রাস্তাফারি
রাস্তাফারি হচ্ছে একটি ইব্রাহিমীয় ধর্মমত যা ১৯৩০ সালে জ্যামাইকাতে উৎপত্তি লাভ করে। রাস্তাফারি ধর্মানুসারীদের রাস্তাফারি, রাস্তাস, রাস্তাফারিয়ানস অথবা শুধু রাস নামে অভিহিত করা হয়। রাস্তাফারিরা তাদের চার্চ কর্তৃক প্রদত্ত উপাধি যেমন মুরুব্বি, বড় সাধু ইত্যাদি নামেও পরিচিত হয়। অনেকে রাস্তাফারি জীবন দর্শনকে রাস্তাফারিয়ানিজম নামে অভিহিত করে তবে অধিকাংশ রাস ইজম ব্যবহারে অনীহা প্রকাশ করে।
হিন্দু ধর্ম
thumb|right|[[গণেশ পৌরাণিক হিন্দুধর্মের জনপ্রিয়তম ও সর্বাধিক পূজিত দেবতাদের অন্যতম। হিন্দুদের সকল সম্প্রদায়ের মধ্যেই তাঁর পূজা প্রচলিত।]] হিন্দুধর্ম ভারতীয় উপমহাদেশের বৃহত্তম ধর্মবিশ্বাস। হিন্দু ধর্মাবলম্বীগণ স্বীয় ধর্মমতকে সনাতন ধর্ম (सनातन धर्म) নামেও অভিহিত করেন। হিন্দুধর্মের সাধারণ "ধরনগুলির" মধ্যে লৌকিক হিন্দুধর্ম ও বৈদিক হিন্দুধর্ম থেকে বৈষ্ণবধর্মের অনুরূপ ভক্তিবাদী ধারার মতো একাধিক মতবাদগুলির সমন্বয়ের এক প্রচেষ্টা লক্ষিত হয়। যোগ, কর্মযোগ ধারণা, ও হিন্দু বিবাহের মতো বিষয়গুলিও হিন্দুধর্মের সঙ্গে অঙ্গাঙ্গীভাবে জড়িত।
হিন্দুধর্ম একাধিক ধর্মীয় ঐতিহ্যের সমন্বয়ে গঠিত। এই ধর্মের কোনো একক প্রতিষ্ঠাতা নেই। জনসংখ্যার বিচারে হিন্দুধর্ম খ্রিষ্টধর্ম ও ইসলামের পরেই বিশ্বের তৃতীয় বৃহত্তম ধর্মমত। এই ধর্মের অনুগামীদের সংখ্যা ১২০ কোটিরও বেশি। এদের মধ্যে প্রায় ১১২ কোটি হিন্দুর বাস করেন ভারতীয় প্রজাতন্ত্রে। অর্থাৎ বিশ্বের শতকরা ৯৪ শতাংশের বেশি হিন্দু ভারতবর্ষে বসবাস করে। এছাড়া নেপাল (২৩,০০০,০০০), বাংলাদেশ (১৪,০০০,০০০) ও ইন্দোনেশীয় দ্বীপ বালিতে (৩,৩০০,০০০) উল্লেখযোগ্য সংখ্যায় হিন্দুরা বাস করে। গরুকে এরা পবিত্র মনে করে। হিন্দুধর্মের শাস্ত্রগ্রন্থের সংখ্যা প্রচুর। হিন্দুশাস্ত্র শ্রুতি ও স্মৃতি নামে দুই ভাগে বিভক্ত। এই গ্রন্থগুলিতে ধর্মতত্ত্ব, দর্শন ও পুরাণ আলোচিত হয়েছে এবং ধর্মানুশীলন সংক্রান্ত নানা তথ্য বিবৃত হয়েছে। এই গ্রন্থগুলির মধ্যে বেদ সর্বপ্রাচীন, সর্বপ্রধান ও সর্বাপেক্ষা গুরুত্বপূর্ণ। অন্যান্য প্রধান ধর্মগ্রন্থগুলি হল উপনিষদ্‌, পুরাণ, ও ভারতীয় মহাকাব্য রামায়ণ ও মহাভারত। ভগবদ্গীতা নামে পরিচিত মহাভারতের কৃষ্ণ-কথিত একটি অংশ বিশেষ গুরুত্বসম্পন্ন ধর্মগ্রন্থের মর্যাদা পেয়ে থাকে। এটি বিশ্বের সর্বপ্রাচীন ধর্ম।